Walther Holtzmann

Walther Holtzmann (født 31. desember 1891 i Eberbach, død 25. november 1963 i Bonn) var en tysk historiker.

Holtzmann var sønn av en gymnaslærer. Han studerte ved universitetene i Straßburg (Strasbourg) og Heidelberg. I 1922 ble han assistent hos Paul Kehr ved Det prøyssiske historiske instituttet i Roma. I 1931 ble han professor i middelalderhistorie ved Universitetet i Halle. Etter at den jødiske Wilhelm Levison måtte gå av som professor ved Universitetet i Bonn i 1935, ble Holtzmann hans etterfølger og virket her til 1953, da han vendte tilbake til Det tyske historiske instituttet i Roma som direktør. Han beholdt denne stillingen til 1961.

Holtzmanns forskningsfelt var middelalderens historie, og spesielt utforskningen av hittil ukjent kildemateriale. I Norge er han kjent for å ha utgitt kong Magnus Erlingssons kroningsed og dekretaler (Krone und Kirche in Norwegen im 12. Jahrhundert, i Deutsches Archiv für Geschichte des Mittelalters II (1938)), som han hadde funnet i British Museum.

Referanser

Litteratur
 

Tyske historikere
Fødsler i 1891
Dødsfall i 1963